Noi formulare de completat pentru persoanele fizice care dețin clădiri nerezidențiale sau cu destinație mixtă, dar și în cazul persoanelor juridice.

În vederea stabilirii impozitelor si taxelor locale pentru anul 2016, noul Cod Fiscal introduce următoarele obligaţii pentru contribuabili:

**• Persoanele fizice care la data de 31 decembrie 2015 au în proprietate clădiri nerezidenţiale sau clădiri cu destinaţie mixtă** (suprafeţe folosite în scop rezidenţial şi nerezidenţial în aceeaşi clădire) au obligaţia ca până în 31 martie 2016 să depună o declaraţie în sensul stabilirii suprafeţelor utilizate rezidenţial şi respectiv nerezidenţial, pentru ca organul fiscal să calculeze corect impozitul. Formularele pentru completarea declaraţiei se găseşte pe site-ul instituţiei la secţiunea “**Informaţii Publice” -**

**-** [**DECLARAŢIE FISCALĂ pentru stabilirea impozitului pe clădiri, în cazul persoanelor fizice**](http://www.sibiu.ro/ro2/pdf/formulare/Declaratie_de_impunere_privind_impozitul_pe_cladiri_persoane_fizice.doc).**Model 2016 ITL-001**

   Declaraţia de impunere trebuie însoţită de un act din care să reiasă valoarea impozabilă a clădirii nerezidenţiale, respectiv:

   - raport de evaluare întocmit de un evaluator autorizat în ultimii 5 ani anteriori anului de referinţă, care trebuie să conţină dovada că rezultatele evaluării au fost înregistrate în baza de date gestionată de ANEVAR care curpinde valorile impozabile ale clădirilor; sau  
  - declaraţia privind valoarea finală a lucrărilor de construcţii, în cazul clădirilor noi care au fost construite în ultimii 5 ani, anteriori anului de referinţă; sau  
   - actul prin care se transferă dreptul de proprietate, în cazul clădirilor dobândite în ultimii 5 ani, anteriori anului de referinţă.

  Persoanele fizice care la data de 31 decembrie 2015 au în proprietate clădiri nerezidenţiale sau clădiri cu destinaţie mixtă au obligaţia să depună şi o declaraţie cu privire la terenul pe care îl deţin:

**-** [**DECLARAŢIA FISCALĂ pentru stabilirea impozitului pe teren în cazul persoanelor fizice**](http://www.sibiu.ro/ro2/pdf/formulare/Declaratie_de_impunere_privind_impozitul_pe_teren_persoane_fizice.doc). **Model 2016 ITL-003**

**• Persoanele fizice care la data de 31 decembrie 2015 au în proprietate clădiri rezidenţiale la care este înregistrat un domiciliu fiscal** (adică sediul sau punctul de lucru al unui P.F.A., I.I., I.F, cabinet activităţi liberale, sediul unei persoane juridice, etc.) dar unde nu se desfăşoară nici o activitate economică, au obligaţia ca până în data de 31 martie 2016 să depună declaraţii cu privire la construcţia şi terenul în cauză, conform formularelor publicate pe site-ul instituţiei (aceleaşi formulare de mai sus).

   De asemenea, aceste persoane vor depune şi o declaraţie pe proprie raspundere ( **-** [**Declaratie pe proprie raspundere a persoanelor fizice, proprietari ai clădirilor la a căror adresă administrativă este înregistrat un domiciliu fiscal al unui operator economic**](http://www.sibiu.ro/ro2/pdf/formulare/Declaratie_pe_proprie_raspundere_persoane_fizice_proprietari_cladiri.doc)) din care să rezulte că în spaţiul respectiv nu se desfăşoară nici o activitate economică, că acele cheltuieli cu utilităţile sunt suportate doar de persoana fizică proprietară a spaţiului, iar persoana care are înregistrat sediul sau punctul de lucru la respectiva adresă nu şi-a înregistrat în contabilitate cheltuieli cu utilităţile aferente spaţiului respectiv.

**• Persoanele juridice** au obligaţia să depună declaraţii privind clădirile şi terenurile (inclusiv terenul construit) pe care le deţin în proprietate la data de 31 decembrie 2015, precizând destinaţia şi valoarea impozabilă a acestora. Această declaraţie se va depune pana la data de 31 martie 2016, pe formularul prezentat pe site-ul instituţiei:

**-** [**Declaraţie de impunere privind impozitul pe clădiri persoane juridice**](http://www.sibiu.ro/ro2/pdf/formulare/Declaratie_de_impunere_privind_impozitul_pe_cladiri_persoane_juridice.doc). **Model 2016 ITL-002**

**-** [**Declaraţie de impunere privind impozitul pe teren persoane juridice**](http://www.sibiu.ro/ro2/pdf/formulare/Declaratie_de_impunere_privind_impozitul_pe_teren_persoane_juridice.doc). **Model 2016 ITL-004**

**• Persoanele fizice si juridice care la data de 31 decembrie 2015, deţin în folosinţă, concesiune, administrare sau chirie, clădiri şi terenuri proprietate de stat sau proprietate a Oraşului Zărneşti** au obligaţia să depună declaraţii privind destinaţia şi valoarea impozabilă a acestora, înregistrată în contabilitatea proprietarului. Declaraţiile se vor depune şi în acest caz pe formularele de mai sus, până la data de 31 martie 2016.

Din 11 ianuarie 2016 formularele pentru declaraţii vor fi disponibile şi în format tipărit în sediul Primăriei Oraşului Zărneşti – serviciul impozite si taxe locale